Source: https://www.novalesna.sk/2014/04/vzn-12014-o-urceni-miesta-a-ploch-na-vylepovanie-volebnych-plagatov-2/
Timestamp: 2020-04-05 06:41:24+00:00

Document:
VZN 1/2014 o určení miesta a plôch na vylepovanie volebných plagátov – Nová Lesná
by admin · 15. apríla 2014
Všeobecné záväzné nariadenie č. 1/2014 o určení miest a plôch na vylepovanie volebných plagátov na verejných priestranstvách počas volebnej kampane v obci Nová Lesná
Obecné zastupiteľstvo v obci Nová Lesná podľa § 6 ods. 1 zákona SNR č. 369/1990 Zb. o obecnom zriadení v znení neskorších predpisov, § 24 zákona č. 333/2004 Z.z. o voľbách do NR SR, úplné znenie, § 19 zákona č. 331/2003 Z.z. o voľbách do Európskeho parlamentu, § 27 zákona č. 303/2001 Z.z. o voľbách do orgánov samosprávnych krajov, § 30 zákona č. 346/1990 Zb. o voľbách do orgánov samosprávy obcí v znení neskorších predpisov, § 15 zákona č. 46/1999 Z.z. o spôsobe voľby prezidenta SR a § 17 zákona č. 564/1992 Z.z. o spôsobe vykonania referenda v znení neskorších predpisov vydáva toto všeobecne záväzné nariadenie(ďalej len VZN), ktorým sa určujú miesta a plochy na vylepovanie volebných plagátov v obci Nová Lesná (ďalej len obec).
Toto nariadenie ustanovuje miesta na vylepovanie volebných plagátov vo voľbách kandidujúcich politických strán, hnutí a ich koalícií (ďalej len politické subjekty), prípadne aj kandidujúcich jednotlivcov (voľby do samosprávy obcí a do VÚC) na území obce najmä počas predvolebnej kampane.
Za kandidujúci subjekt sa na účely tohto VZN rozumie kandidujúci politický subjekt (politická strana alebo hnutie alebo ich koalícia), petičný výbor zastupujúci kandidáta na funkciu prezidenta SR alebo kandidujúci jednotlivec.
Za volebný plagát sa na účely tohto VZN považuje tlačený alebo písaný materiál, leták, oznam, prospekty, samolepky alebo iný materiál, ktorý svojím obsahom propaguje vo voľbách kandidujúci subjekt.
Plochy na vylepovanie volebných plagátov
Na vylepovanie volebných plagátov politických subjektov, ako aj kandidujúcich jednotlivcov, možno použiť počas predvolebnej kampane propagačné vývesné tabule obce, ako aj iné obecné informačné plochy na verejných priestranstvách a na zariadeniach v majetku obce, určených osobitne na tento účel označením – logo obce (erb obce) a nápis – vývesné tabule.
Na území obce môžu strany a nezávislí kandidáti vylepovať plagáty za účasti zamestnancov obce počas pracovnej doby na týchto miestach:
presklená vývesná tabuľa umiestnená pri vchode do Obecného úradu
presklená vývesná tabuľa umiestnená na zastávke SAD v centre obce pri katolíckom kostole
presklená vývesná tabuľa umiestnená na zastávke SAD v centre obce
plechový valec umiestnený na zastávke SAD v centre obce
presklená vývesná tabuľa umiestnená v časti Malý Smokovec, oproti hotelu Amália
Každý kandidujúci subjekt môže využiť rovnako veľkú plochu na miestach určených na vylepovanie plagátov.
Vylepovanie volebných plagátov na iných obecných plochách a zariadeniach nie je dovolené a zakladá dôvod na vyvodenie sankcií voči porušovateľovi tohto VZN.
Vylepovanie plagátov a údržba plôch určených na vylepovanie plagátov
Vylepovanie a údržba volebných plagátov počas predvolebnej kampane na plochách určených na vylepovanie plagátov, vyhradených týmto VZN, je vecou každého kandidujúceho subjektu a ide na jeho náklady.
Zodpovednosť za obsah volebných plagátov nesie príslušný kandidujúci subjekt.
Nie je dovolené prelepovaním znehodnocovať plagáty konkurenčných kandidujúcich subjektov na miestach určených na vylepovanie plagátov.
Strany a nezávislí kandidáti, prípadne nimi poverené osoby, ktorí vylepili volebné plagáty sú povinní do 15 dní po vykonaní volieb plagáty odstrániť.
Je zakázané vylepovať volebné plagáty na vchodových dverách a stenách obytných domov, na vstupných bránach, bez súhlasu majiteľa aj na vonkajšej strane výkladov obchodov a prevádzok služieb, na stĺpoch verejného osvetlenia, na prístreškoch a ďalších súčastiach autobusových zastávok, na stromoch, zábradliach, telefónnych búdkach a na iných verejnoprospešných zariadeniach.
Je zakázané na vylepovanie volebných plagátov používať vlastné plochy, zhotovené napr. Z lisovaného drevovláknitého a podobného materiálu alebo plastu a tieto rôznym spôsobom umiestňovať na pozemky a budovy vo vlastníctve obce. Obec si vyhradzuje právo takého propagačné prostriedky odstrániť na náklady toho, kto ich rozmiestnil.
Obec si vyhradzuje právo uverejnenia textovej informácie a tlačeného výstupu odmietnuť, ak tieto nezodpovedajú všeobecne platným spoločenským a morálnym zásadám, sú v rozpore s dobrými mravmi a slušnosťou.
O dôvodoch odmietnutia sa neodkladne vyhotoví zápis, ktorého kópiu dostane dotknutý kandidujúci subjekt alebo jeho zástupca.
Kontrola dodržiavania ustanovení
Kontrolu dodržiavania ustanovení tohto VZN vykonávajú:
poslanci obecného zastupiteľstva v obci Nová Lesná
Zistené porušenia ustanovení sa oznamujú Obecnému úradu v obci Nová Lesná.
Toto VZN bolo prerokované na rokovaní obecného zastupiteľstva v obci Nová Lesná dňa 14. 4.2014, schválené uznesením číslo 372/B/2014./li>
Toto VZN nadobúda účinnosť 15. dňom od jeho vyvesenia na úradnej tabuli obce, t.j. 14. 4.2014
Účinnosťou tohto všeobecne záväzného nariadenia zaniká platnosť a účinnosť Všeobecne záväzného nariadenia obce č. 3/2002 o určení miest a plôch na vylepovanie volebných plagátov na verejných priestranstvách počas volebnej kampane v plnom rozsahu.
V Novej Lesnej, dňa: 14. 4.2014
Vyvesené: 31.03.2014
Zvesené: 14.04.2014
VZN č. 1/2015 o spôsobe náhradného zásobovania vodou, náhradného odvádzania odpadových vôd a o zneškodňovaní obsahu žúmp na území obce
Tags: plochy na vylepovanie plagátovvolebná kampaňvolebné plagátyVZN
Previous story Umiestnenie veľkoobjemových kontajnerov na jarné upratovanie
VZN 1/2012 – Dane a poplatky
VZN 2/2009 o čiastkovej zmene a doplnku územného plánu

References: § 6
 § 24
 § 19
 § 27
 § 30
 § 15
 § 17